หลังผ่าคลอด 1 เดือน ตรวจหลังคลอดเรียบร้อย มีอะไรกับสามี แต่สามีไม่เสร็จกิจมีโอกาสท้องได้มั่ยคะ #ให้ลูกกินนมอยู่คะ หลังจากนี้สามารถทานยาคุมได้ปกติมั่ยคะ
สวัสดีค่ะ หากยังให้นมลูกอย่างสม่ำเสมอทุกวัน และยังไม่มีประจำเดือนมา การมีเพศสัมพันธ์ที่ 1 เดือนหลังคลอด โอกาสในการตั้งครรภ์ยังถือว่าน้อยมาก นอกจากนี้ หากมีเพศสัมพันธ์โดยที่ฝ่ายชายยังไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะอย่างไรก็ตาม หลังจากนี้ แนะนำควรรีบหาวิธีคุมกำเนิดโดยเร็ว โดยอาจเลือกการฉีดยาคุมกำเนิด (ชนิดที่ฉีดทุก 3 เดือน) หรือฝังยาคุมกำเนิด หรืออาจใช้ยาเม็ดคุมกำเนิดชนิดฮอร์โมนเดี่ยว ซึ่งจะไม่มีผลต่อการหลั่งของน้ำนม เช่น ยี่ห้อ exluton, dailyton, cerazette เป็นต้น